Wanandoa Susan Njogu Eling na Phillip Eling

Wengi hudai alifanya uamuzi huo kutokana na tamaa ya pesa, jambo ambalo kamwe anasema halikumuingia akilini.

Erin, 28, ameishi na Phillip Eling kama mume na mke kwa miaka miwili sasa.

Uamuzi huo ni jambo ambalo linalozungumziwa zaidi na baadhi ya marafiki zake wa karibu.

'Sikutarajia itakuwa gumzo'

Kiini kikuu hasa kimelenga maumbile ya mume wake kwani sio kama ya mwanamume wa kawaida.

Mume wake anaishi na ugonjwa ambao unaathiri misuli na viungo vyake.

Hali hii inajulikana kama Bethlem Myopathy - na kwa kweli hali hiyo imeashiria kuwa mume wake ana ulemavu kwa kiasi kikubwa.

Mume wake anaishi na ugonjwa ambao unaathiri misuli na viungo vyake

Bwana Phillip hawezi kutumia mikono yake wala miguu yake na hata sehemu ya shingo lake.

Mume wake  hawezi  kutembea, kuinua  chochote wala hata kujihudumia mwenyewe kwa mfano kula chakula au hata kuchana nywele zake mwenyewe.

Kimsingi ni kuwa  maisha ya mume wake yanazungukia kukaa kwa muda mw... Endelea na makala kwa vibambo vingine 4000 isizidi:
ingi katika kiti cha magurudumu.

"Sikudhani kuwa uamuzi wangu wa kibinafsi kumpenda mume wangu ungekuwa gumzo mitaani," anasema.

"Maoni yaliouma zaidi ni yale yalioelekea kuwa nilikubali kuolewa na Phillip kwa sababu yeye kutoka asili ya kizungu na ana  fedha nyingi."

Kwa mtu anayekutana na Susan na mume wake Phillip kwa mara ya kwanza atagundua kuwa wachumba hawa wawili wanamapenzi  ya ajabu.

Haipiti dakika nyingi kwa wapenzi hawa wawili kabla hawajakumbatiana na kupeana busu.

Susan analitaja kama jambo la kawaida katika maisha ya wanandoa hawa wawili.

Ila safari ya ndoa yao kwa upande mwengine ni kielelezo chanya katika jamii hasa wakati unapokutana na mwanamke ambaye hana matatizo yeyote ya maumbile na anakubali kumpenda na kumtunza mume mwenye ulemavu mkuu maishani mwake. 

Kukutana kwa njia isiyo ya kawaida

"Sikudhani kuwa uamuzi wangu wa kibinafsi kumpenda mume wangu ungekuwa gumzo mitaani"

Susan alisafiri kutoka kaunti ya Nakuru nchini Kenya hadi nchini Austalia akitafuta masomo maalum katika fani ya matibabu.

Alipofika nchini humo alibadilisha kusudi lake na kuanza masomo spesheli ya kuelewa maisha ya watu wanaoishi na ulemavu.

Baada ya kuhitimu, aliamua kutafuta ajira katika kampuni moja  iliyokuwa inashughulika na maswala ya walemavu.

Aliandika maombi ya kazi na kuyatuma.

Siku mmoja aliitwa kwenye usaili na hapo ndipo alipokutana na mume wake mara ya kwanza akiwa  mmoja wa wale waliokuwa kwenye jopo la kumhoji kikazi.

Baada ya hafla hio Susan alirejea nyumbani kusubiri uamuzi.

Baada ya siku mbili hivi alipokea  barua pepe ya kibinafsi kutoka kwake Philiph iliyokuwa inakusudia kumwalika kwa mkutano wa kirafiki.

Kukutana kwao katika ukaribu mkuu na hapo ndipo penzi lilianza kuota na kukolea kati ya wapenzi hawa wawili.

Bwana Philiph hawezi kutumia mikono yake wala miguu yake na hata sehemu ya shingo yake

"Kusema ukweli tangu nikiwa binti nilikuwa najipata nikiwa na umakini sana nilipokuwa karibu na watu waliokuwa wanaishi na ulemavu. Nilijipata nikitaka kuwa wa msaada au kuwafanyia...